**2. Syntiinlankeemus 1. moos. 3– Room. 6:23**

Kuvat: Lastenmission Alussa-kierrekirja

**Johdanto:**

Ootko sä unelmoinut koskaan elää sellaisessa paikassa, missä ei ole murheita, ei kipuja, ei riitoja, ei kylmyyttä, eikä mitään muitakaan ikäviä asioita? Kaikki olisi hyvää ja mukavaa, maukasta ja kaunista, kaikki puuhat olisi mielekkäitä, jokainen päivä olisi täydellinen. Kerran oli sellaista. Maailman ajan alussa, kun Jumala loi kaiken hyväksi.

**Kuva 1**

Minkäs niminen oli eka ihminen? Aadam. Jumala asetti Aadamin asumaan kauniiseen puutarhaan. Raamattu ei kerro tarkalleen, millaista siellä oli, mutta se oli täydellinen paikka ja jokainen päivä oli Aadamille valoisa, ja mahtava, koska kaikki asiat oli hyvin. Jumala rakasti Aadamia ja oli Aadamin kanssa. Jumala antoi Aadamin tehtäväksi huolehtia puutarhasta. Se ei ollut raskasta työtä. Siellä ei ollut rikkaruohoja!

Jumala antoi Aadamille yhden käskyn, jota hänen piti noudattaa. Mikä se oli? **1. Moos. 2:16,17** Puutarhassa oli paljon hyvää syötävää, josta Aadam sai nauttia. Ei olisi suuri ongelma olla syömättä yhden puun hedelmiä. Helppo käsky vai mitä?

**Kuva 2**

Jumala toi myös kaikki eläimet Aadamin luo ja käski hänen antaa niille nimet. Se oli iso työ! Kaikki eläimet olivat kesyjä, eikä Aadamin tarvinnut pelätä niitä. Ihan rauhassa pystyi rapsuttamana leijonaa leuan alta.

Aadam oli onnellinen täydellisessä puutarhakodissaan. Jotain kuitenkin alkuun puuttui**. Mitä**? Ei ollut toista ihmistä, jonka kanssa Aadam olisi voinut puhua. Ei ollut ketään, joka olisi hoitanut puutarhaa ja iloinnut hänen kanssaan kaikesta hyvästä. Jumala tiesi sen ja niin Hän järjesti asian. Hän vaivutti Aadamin uneen. Jumala otti Aadamin nukkuessa tältä kylkiluun ja käytti sitä tehdessään naisen.

**Kuva 3**

Kun Aadam heräsi, Jumala antoi naisen hänelle vaimoksi. Aadam kutsui häntä Eevaksi. Jumalan täydellisessä puutarhassa eli nyt kaksi iloista ihmistä. Raamatussa sanotaan, että he eivät olleet häpeissään, vaikka heillä ei ollut vaatteita. Kaikki oli ihmeellistä ja hyvää.

**Kuva 4 - sukkakäärme**

Puutarhan eläinten joukossa oli myös käärme. Se ei ollut normaali käärme, vaan valepuvussa oleva Jumalan vihollinen, paholainen. Paholainen vihaa tänäänkin Jumalaa ja haluaa, että kaikki muutkin vihaisivat. Hän ei halua, että kukaan saa elää Jumalan kanssa, ja pääsisi taivaaseen. Paholainen kertoo meille ihmisille valheita Jumalasta pettääkseen meitä niin, että me ei uskottais eikä toteltais Jumalaa.

Käärme, tuo Jumalan vihollinen, kysyi Eevalta: "Onko Jumala todella sanonut: 'Te ette saa syödä mistään puutarhan puusta?’” Aadam oli kertonut Eevalle Jumalan käskyn. **Muistatko, mikä se oli?** Kaikista muista puista saat syödä, paitsi siitä yhdestä – se oli se helppo käsky. Käärme yritti houkutella, ettei Eeva uskoisi Jumalan Sanaa.

Sinultakin voidaan kysyä, että onko Jumala oikeesti sanonut, ettei saa valehdella Tai voidaan väittää, ettei Raamattu ole Jumala Sanaa, ei se ole totta. Mutta kaikki sellainen on vihollisen työtä. Se on kaiken valheen isä. Älä usko sitä.

**Paholainen valehteli Eevalle sanoen: "Ette suinkaan kuole; teistä tulee Jumalan kaltaisia niin, että tiedätte kaiken, sekä hyvän että pahan."** Hän halusi houkutella Eevaa olemaan tottelematon Jumalalle ja lupaili suuria. Eeva kuunteli käärmettä ja katseli puuta. Sen hedelmät näyttivät niin kauniilta! Hän ajatteli sitä, mitä käärme sanoi. Sitten hän otti puusta hedelmän ja söi sitä! Puutarha oli täynnä hedelmiä, mutta juuri siitä puusta, mikä oli kielletty, Eeva söi.

**Essi ja Elmeri välispiikki**

**Kuva 5**

Kun Eeva oli syönyt hedelmää, hän antoi sen Aadamille. Ja Aadamkin söi sitä. **Aadam ja Eeva halusivat tehdä oman tahtonsa mukaan eivätkä totelleet Jumalaa.** ja näin synti, kaikki väärä ja kipeä tuli maailmaan.

Miksi Jumala laittoi sen puun sinne ja antoi ihmiselle mahdollisuuden toimia väärin? Jumala rakastaa ihmistä, hän ei luonut ihmisestä robottia, joka toimisi aina vain käskystä. Hän antoi meille vapauden valita. Mutta olemme myös vastuullisia valinnoistamme.

Kun sinä teet sitä, mitä itse haluat, etkä tottele Jumalaa, teet syntiä. **Tiedätkö, miksi kissa käyttäytyy kissalailla, eikä niin kuin jänis?** Siitä päivästä alkaen, kun Aadam ja Eeva lankesivat syntiin, jokaisella ihmisellä on syntymästään saakka ollut halu tehdä syntiä. Synti asuu meissä ja vaikuttaa vääriä sanoja, tekoja, ajatuksia, tekemättä jättämisiä, itsekyyttä, ylpeyttä… kaikenlaista pahaa. Ehkä teeskentelet, ettet kuule, kun vanhempasi pyytävät sinua tekemään jotakin. Ehkä vihaat jotakuta. Tai olet ollut itsekäs.

**Synti on vakava asia! Miksi?** Se tuhoaa sun elämää, erottaa sut Jumalasta, jonka luona sun on parasta olla. Ja Jumala sanoo, että kaikesta väärästä seuraa myös rangaistus**. Room. 6:23 (näkyviin)** Synnillä on aina seurauksensa, esimerkiksi, jos mä valehtelen sulle, sä et luota muhun. Mutta todellinen rangaistus on tuo kuolema, mikä tarkoittaa iankaikkista eroa Jumalasta. Sun on parasta olla Jumalan kanssa, mutta Jumala vihaa kaikkea vääryyttä, eikä Hänen luoksensa pääse mikään synti.

Kuinka surullista, että Aadam ja Eeva tekivät oman tahtonsa mukaan eivätkä totelleet Jumalaa. **Synti tuli maailmaan ja kaikki muuttui.** Sen myötä tuli sairauksia ja kipua, tuli murhetta, riitoja, kiusaamista, sotia... Jumalan luomistyö ei ollut enää täydellinen.

**Kuva 6**

Aadam ja Eeva myös huomasivat myös olevansa alasti ja häpesivät sitä. He tekivät nopeasti itselleen puvut viikunapuun lehdistä. He eivät olleet enää onnellisia eivätkä saaneet iloita yhteydestä Jumalan kanssa. Oli kauheaa tulla erotetuksi Jumalasta, jota he rakastivat. He yrittivät piiloutua Jumalalta, koska he tunsivat syyllisyyttä ja olivat peloissaan**. Voiko Jumalaa mennä piiloon? Ei.** Jumala tuli tapansa mukaan puutarhaan puhelemaan Aadamin ja Eevan kanssa. "Aadam, missä sinä olet?" Jumala kysyi. **Hän halusi, että Aadam tunnustaisi syntinsä**. Aadam tiesi, että hän ei voi piiloutua Jumalalta. Hänen sydämensä varmaan jyskytti, kun hän tuli ulos piilostaan. Aadam sanoi, ehkä ääni vavisten: "**Minä kuulin äänesi puutarhassa ja olin peloissani, koska olin alasti. Siksi piilouduin.”** Aadam tiesi, että Jumala oli nähnyt kaiken.

Kun Jumala kysyi häneltä, oliko hän ollut tottelematon, Aadam vastasi: "Vaimo, jonka annoit minulle, antoi hedelmän ja minä söin sen." Aadam syytti Eevaa. Kun Jumala kysyi Eevalta, mitä hän oli tehnyt, Eeva syytti käärmettä sanoen: "Käärme petti minua, ja minä söin." He syyttivät toisiansa, vaikka kaikki olivat syyllisiä. Kuinka helppoa se on meillekin? Toi aloitti, tuo sen oikeasti teki, vaikka itse tein väärin…

Jumala sanoi käärmeelle, että siitä päivästä lähtien käärmeiden pitäisi madella maan tomussa, ja ihmiset pelkäisivät ja vihaisivat niitä. Samana päivänä Jumala antoi myös lupauksen. Hän lupasi lähettää maailmaan jonkun, joka tuhoaisi Sielunvihollisen voiman ja pelastaisi meidät ihmiset synnistä. **Kuka se on?** Jeesus, Jumalan Poika on Jumalan lupaama Vapahtaja.

**Kuva 7**

Tuhansia vuosia myöhemmin Jeesus tuli maan päälle kuollakseen ristillä syntiemme tähden. Synnistä kuuluu rangaistus, mutta Jumala rankaisi Jeesusta sinun sijastasi, ettei sinun tarvitse sitä kärsiä. Jeesus ei vaan kuollut, vaan nousi kuolleista ja elää, joten sinäkin voit saada syntisi anteeksi ja saada iankaikkisen elämän, eli päästä taivaaseen. Ja se on Jumalan lahja sinulle, niin kuin raamattu sen sanoo: **Room. 6:23 (ääneen)**

**Lahjapaketti**

**Mitä sinä teet, jos sinulle annetaan lahja? – otat vastaan ja kiität.** Jos sä et vielä vastaanottanut tätä Jumalan lahjaa, et oo saanut syntejäsi anteeksi, niin voit rukoilla vaikka näin… kiitos, anna anteeksi… Hän kuulee rukouksesi ja siihen vastaa. Sinäkin, joka uskot Jeesuksen, kiitä siitä lahjasta, mitä olet Jumalalta saanut, sulla on iankaikkinen elämä Jeesuksen kanssa.

Kun Jumala oli rankaissut käärmettä, Hän sanoi Eevalle, että tämä joutuisi synnyttämään lapsia kivuliaasti. Jumala sanoi Aadamille, että Hän kiroaisi maan kasvamaan rikkaruohoa ja ohdakkeita. Aadam joutuisi tekemään työtä otsa hiessä kasvattaakseen heidän ruokansa**. Synnillä on aina seuraukset, siitä seuraa aina jotain ikävää.**

**Kuva 8**

Aadamia ja Eevaa rangaistiin heidän tottelemattomuudestaan. Jumala kuitenkin rakasti heitä yhä. Hän teki Aadamille ja **Eevalle vaatteet eläinten nahoista, eli joku eläin joutui kuolemaan heidän tähtensä. Se oli esimerkki siitä, kuinka Jeesus joutui kuolemaan kerran meidän tähtemme.** Jumala lähetti heidät pois puutarhasta, asetti enkeleitä puutarhan portille ja leimuavan miekan vartioimaan elämän puulle vievää tietä. **Elämän puuta vartioitiin siksi, että Aadam ja Eeva eivät söisi siitä ja eläisi ikuisesti syntisessä tilassaan.**

Vaikka Aadam ja Eeva eivät saaneetkaan olla enää puutarhassa, he olivat varmaan kiitollisia Jumalalle siitä, että Hän lupasi lähettää heille Vapahtajan, jonka kautta he saisivat anteeksiannon. He ymmärsivät mitä tämä raamatunkohta tarkoitti. **Room. 6:23** Päivä, jolloin synti tuli maailmaan, oli surullinen ja kauhea, se toi mukanaan kuoleman. Mutta hyvä uutinen on se, että Jumala piti lupauksensa ja antoi meille Jeesuksen, joka meitä rakastaa.

Saat olla monesta syystä onnellinen ja kiitollinen: olet saanut anteeksi; sulla on yhteys Jumalaan, voit puhua Hänen kanssaan, milloin tahansa; ja hän puhuu myös sulle. Ja kerran saat olla hänen luonaan taivaassa, missä ei ole enää syntiä, ei kipua, ei mitään pahaa.

**Onko väite oikein vai väärin? – ympyröi vastauksesi**

1. Aadam eli upeassa puutarhassa ja Jumala oli hänen ystävänsä. *(oikein / väärin)*
2. Aadam sai syödä kaikista puutarhan puista. *(oikein / väärin)*
3. Jumalan antamaa yhtä kieltoa oli helppo noudattaa. *(oikein / väärin)*
4. Jumala käytti Aadamin kylkiluuta tehdessään naisen. *(oikein / väärin)*
5. Käärme kysyi Eevalta: ”Onko Jumala todella sanonut, että saatte syödä kaikista puutarhan puista?

 *(oikein / väärin)*

1. Käärme houkutteli Eevaa olemaan tottelematon Jumalalle. *(oikein / väärin)*
2. Jumalan vihollinen haluaa, että sinäkin olisit tottelematon Jumalalle. *(oikein / väärin)*
3. Käärme valehteli Eevalle sanoen, että teistä tulee Jumalan kaltaisia. *(oikein / väärin)*
4. Jumala ei välittänyt, vaikka Eeva ja Aadam söivät kielletyn puun hedelmän. *(oikein / väärin)*
5. Jumala oli ilkeä, kun antoi ihmiselle mahdollisuuden toimia väärin. *(oikein / väärin)*
6. Kun Aadam ja Eeva olivat tottelemattomia Jumalalle, tuli synti maailmaan. *(oikein / väärin)*
7. Synti erottaa sinut Jumalasta. *(oikein / väärin)*
8. Syntiinlankeemuksen mukana tuli elämään paljon iloa ja riemua. *(oikein / väärin)*
9. Jokaisella ihmisellä on syntymästään asti halu tehdä syntiä. *(oikein / väärin)*
10. Jumala ei löytänyt Aadamia, joka meni piiloon. *(oikein / väärin)*
11. Aadam myönsi heti olleensa tottelematon. *(oikein / väärin)*
12. Jumala lupasi lähettää pelastajan, Jeesuksen, johon uskomalla saa synnit anteeksi. *(oikein / väärin)*
13. Jumalan ei pitänyt lupaustaan pelastajasta. *(oikein / väärin)*
14. Sinäkin tarvitset anteeksiantamusta. *(oikein / väärin)*
15. Syntien anteeksiantamus ja pelastus on sinulle lahja. *(oikein / väärin)*

**Essi ja Elmeri Syntiinlankeemus**

* **ennen opetusta**

**Elmeri: Essi, ootko koskaan käynyt Australiassa?**

Essi: En oo. Miten niin?

**Elmeri: Mä katselin netistä kuvia lomakohteista siellä. Vähänkö ne on upeita. Siellä on täydellinen lomaparatiisi. Oon kattellut jo lentojakin, sillä mun täytyy päästä sinne heti.**

Essi: Mä uskon, että ne on hienoja paikkoja. Mutta mistä moinen hoppu? Ja kenen kanssa aiot matkustaa?

**Elmeri: Kyllä mun on sinne jollaintavoin ihan yksikseen päästävä. En vaan nyt voi kenenkään kanssa matkustaa.**

Essi: Mitä sä Elmeri oikein meinaat? Sä puhut outoja. Et sä oo koskaan ennen puhunut lähteväsi yksin jonnekin tosi kauas. Onko jotain vialla?

**Elmeri: Ei, ei mitään! Tai… no, oikeastaan…**

Essi: Kerro nyt vaan, ihan rohkeesti, en mä kerro muille!

**Elmeri: No, kun mä töpeksin aika pahasti... Iskä korjas mun pyörän ja maalaskin sen. Siihen tuli tosi upea maalipinta. Mut iskä kielsi, etten saa sillä vielä ajaa, enkä saa edes ottaa sitä yksin sieltä autotallista. Mut mä en malttanut odottaa ja sitten…**

Essi: Niin, mitä tapahtui?

**Elmeri: Mä otin sen pyörän ja kävi heti haaveri. Joku painava ja terävä juttu tipahti sen pyörän päälle ja se vaurioitui pahasti. Isä oli just tehnyt ison työn ja mä pilasin sen kaiken, kun en totellut isää. Mä en kehtaa mennä enää kotiin.**

Essi: Piiloonko sä haluat? Vai ajatteletko, että siellä Australiassa sun virheesi unohtuis ja kaikki ois taas hyvin, ihan niin kuin mitään ei olisi tapahtunutkaan? Mä luulen, ettei se toimi niin.

**Elmeri: Ehkä sä oot oikeassa. Mut kun en mä tahtonut olla tottelematon. Mistä tämä kaikki vääryys tulee mun elämään ja miksi maailmassa on niin paljon muutenkin ikäviä juttuja? Jumalahan loi kaiken hyväksi.**

Essi: Kyllä mäkin tahtoisin päästä eroon kaikesta kivusta ja inhottavista riidoista.

**Elmeri: Jos mä olisin ollut silloin paikalla, kun pahuus tuli maailmaan, olisin tehnyt mitä vaan estääkseni sen.**

Essi: Elmeri, entäs jos jossain on joku putki, mistä kaikki tottelemattomuus, riidat, valehtelut ja kivut ja sairaudetkin pulppuaa tänne meidän luo?

**Elmeri: Voisiko sellainen olla olemassa? Jos vaan löytäisin sen putken pään, niin laittaisin siihen heti tulpan. Mä en kestä, kun on niin paha olla, kun olin tottelematon iskälle. Ja se ei ollut ensimmäinen kerta. Mä tahtoisin tehdä vain hyvää ja oikein.**

Essi: Lähdettäskö etsimään sitä putkea ja jos vaikka löydettäs ja voitas laittaa se tulppa siihen?

**Elmeri: Se kuulostaa vähän uskomattomalta jutulta, mutta lähdetään vaan. Mut hei, kuunnellaan kuitenkin eka, mitä Jumala puhuu meille tänään Raamatussa.**

**Essi ja Elmeri Luominen**

* **opetuksen välissä**

**Elmeri: Ton Jumalan vihollisen mäkin taidan tietää. Sehän se varmaan houkutteli minuakin tekemään väärin.**

Essi: Sanoks se sulle, että onko iskä todella sanonut, ettet saa siihen pyörään vielä koskea?

**Elmeri: Joo, tai mä ainakin muistan ajatelleeni, ettei se iskä varmaan oikeesti tarkoittanut sitä, mitä sano.**

Essi: Hei, Eeva uskoi käärmettä, mutta mitä se Aadam teki?

**Essi ja Elmeri Luominen**

* **opetuksen jälkeen**

**Elmeri: Hohhoijaa, meidän ei sit tarviikaan lähteä etsimään sitä putkea, mistä kaikki paha tulee. Mua nyt oikeestaan vähän harmittaakin se.**

Essi: Miten niin harmittaa? Säästytään paljolta vaivalta, kun ei tartte etsiä, kun sitä ei ees oo.

**Elmeri: Joo, mut jos se meidän keksimä putki ois ollut olemassa, ja siihen vois laittaa tulpan, se ois jotenkin helppo ratkaisu. Mut nyt meidän on vaan elettävä täällä syntiin langenneessa maailmassa, kaiken pahan ja väärän kanssa.**

Essi: Totta, mutta eipä me voida Eevaa ja Aadamia asiasta syyttää, ihan samalla tavalla mekin ois toimittu, jos ois oltu heidän paikallaan. Synti on kyllä silti inhottava asia! Ja se on kyllä ihan oikein, ettei Jumalakaan sitä hyväksy.

**Elmeri: Hei, mut ei pidä masentua. Jumalahan heti syntiinlankeemuksen jälkeen lupas pelastajan, Jeesuksen, joka antaa anteeksi ja auttaa meitä. Ja Jumala myös piti lupauksensa.**

Essi: Onneksi meillä on rakastava Jumala!

**Elmeri: Mut kyl se varmaan itki, kun ihminen lankesi syntiin ja itkee varmaan tänäänkin, kun mä töpeksin. Mutta onneksi se ei meitä silti hylkää, vaan rakastaa äärettömästi.**

Essi: Joo, ei voida Jumalan rakkauden määrää ees oikein ymmärtää. Se ympäröi meidät ihan joka puolelta. Mut tiedätkö, mistä Jumala iloitsee?

**Elmeri: Varmaan ainakin siitä, että mä tunnustan hälle syntini ja pyydän anteeksi. Ja että meen myös iskän luo ja pyydän hältäkin anteeksi sen pyörä jutun.**

Essi: Just niin! Aattele, mikä todellinen lahja Jeesus meille on. Ei sen parempaa oo!

**Elmeri: Niin, se on ainut tie siihen, että pääsen vapauteen tottelemattomuuteni aiheuttamasta pahasta olosta. Ei auta ulkomaan matkakaan, eikä mikään muukaan kuin anteeksipyytäminen.**

Essi: Mut hei, Elmeri, älä silti luovuta unelmiasi lomaparatiisista ja herkuista siellä ja siitä, ettei mikään paina.

**Elmeri: Miten niin? Eihän sellaista paikkaa olekaan, missä ei olisi syntiä.**

Essi: Niin, ei tässä maailmassa. Mut taivas on sellainen unelmien paratiisi, täydellinen kaikkine mukavuuksineen ja herkkuineen. Ja mikä parasta, siellä ei tuu riitoja, kukaan ei ole tottelematon, eikä valehtele. Eikä siellä ees sairastu. Ja se kestää aina. Ihan parasta!

**Elmeri: Sinäpä sen sanoit! Sitä odotellessa saamme täällä elämässäkin Jeesuksen kanssa kokea paljon hyvää ja nauttia siitä.**

Essi: Joo! Pidetään vaan jalat maassa ja katse taivaassa ja porskutellaan eteenpäin.

**Elmeri: Ja rukoillaan sitä, että voitas välittää toisille ihmisille myös paljon iloa, rakkautta ja monia muita hyviä asioita, mitä Jumala meille antaa.**

Essi: Jeps, näin teemme!